พระราชบัญญัติสถาบันการพลศึกษา พ.ศ. 2548
ประกาศวันที่ 2005-02-04

content: พระราชบัญญัติ สถาบันการพลศึกษา พ.ศ. ๒๕๔๘
content: ภูมิพลอดุลยเดช ป.ร. ให้ไว้ ณ วันที่ ๓๑ มกราคม พ.ศ. ๒๕๔๘ เป็นปีที่ ๖๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งสถาบันการพลศึกษา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติสถาบันการพลศึกษา พ.ศ. ๒๕๔๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้วิทยาลัยพลศึกษาที่ได้จัดตั้งขึ้นตามประกาศกระทรวงศึกษาธิการเป็นวิทยาเขตของสถาบันการพลศึกษาตามพระราชบัญญัตินี้ ให้โรงเรียนกีฬาที่ได้จัดตั้งขึ้นตามประกาศกระทรวงศึกษาธิการเป็นส่วนราชการที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้
sectionNo: 4
content: มาตรา ๔ ในพระราชบัญญัตินี้ “สถาบัน” หมายความว่า สถาบันการพลศึกษา “สภาสถาบัน” หมายความว่า สภาสถาบันการพลศึกษา “อธิการบดี” หมายความว่า อธิการบดีสถาบันการพลศึกษา “รองอธิการบดี” หมายความว่า รองอธิการบดีที่ปฏิบัติหน้าที่ช่วยอธิการบดีตามที่อธิการบดีมอบหมาย “รองอธิการบดีประจำวิทยาเขต” หมายความว่า
sectionNo: 4
content: รองอธิการบดีที่ปฏิบัติหน้าที่เป็นผู้บังคับบัญชารับผิดชอบงานทั้งปวงของแต่ละวิทยาเขต และปฏิบัติหน้าที่ช่วยอธิการบดีตามที่อธิการบดีมอบหมาย “ผู้ช่วยอธิการบดี” หมายความว่า ผู้ช่วยอธิการบดีที่ปฏิบัติหน้าที่ช่วยอธิการบดีตามที่อธิการบดีมอบหมาย “ผู้ช่วยอธิการบดีประจำวิทยาเขต” หมายความว่า
sectionNo: 4
content: ผู้ช่วยอธิการบดีที่ปฏิบัติหน้าที่ช่วยรองอธิการบดีประจำวิทยาเขต ตามที่รองอธิการบดีประจำวิทยาเขตมอบหมาย “คณบดี” หมายความว่า ผู้บังคับบัญชาที่รับผิดชอบงานของคณะ “รองคณบดี” หมายความว่า รองคณบดีที่ปฏิบัติหน้าที่ช่วยคณบดีตามที่คณบดีมอบหมาย “รองคณบดีประจำวิทยาเขต” หมายความว่า
sectionNo: 4
content: รองคณบดีที่ปฏิบัติหน้าที่ช่วยคณบดีรับผิดชอบงานของคณะวิชา ในแต่ละวิทยาเขต
sectionNo: 5
content: มาตรา ๕ การบริหารงานบุคคลสำหรับข้าราชการครูและบุคลากรทางการศึกษาในสถาบัน ให้เป็นไปตามกฎหมายว่าด้วยระเบียบข้าราชการครูและบุคลากรทางการศึกษา เว้นแต่พระราชบัญญัตินี้บัญญัติไว้เป็นอย่างอื่น
sectionNo: 6
content: มาตรา ๖ ให้รัฐมนตรีว่าการกระทรวงการท่องเที่ยวและกีฬารักษาการตามพระราชบัญญัตินี้ และมีอำนาจออกกฎกระทรวง และประกาศเพื่อปฏิบัติการตามพระราชบัญญัตินี้ กฎกระทรวง และประกาศนั้น เมื่อได้ประกาศในราชกิจจานุเบกษาแล้วให้ใช้บังคับได้
sectionNo: 1
content: หมวด ๑ บททั่วไป
sectionNo: 7
content: มาตรา ๗ ให้สถาบันการพลศึกษาเป็นสถาบันอุดมศึกษามีวัตถุประสงค์ในการผลิตและพัฒนาบุคลากรทางพลศึกษา การกีฬา วิทยาศาสตร์การกีฬา วิทยาศาสตร์สุขภาพ นันทนาการ และบุคลากรในด้านที่เกี่ยวข้อง มีภารกิจทำการสอน ทำการวิจัย ให้บริการทางวิชาการ การให้บริการชุมชน การใช้และพัฒนาเทคโนโลยี
sectionNo: 7
content: เสริมสร้างสังคมแห่งการเรียนรู้แก่ท้องถิ่น ส่งเสริม สนับสนุนการจัดการศึกษาสำหรับบุคคลที่มีความสามารถพิเศษทางกีฬา นันทนาการ และบุคคลที่มีความบกพร่องทางร่างกาย รวมถึงการทะนุบำรุงศิลปะวัฒนธรรม การละเล่นพื้นบ้าน และกีฬาไทย ให้สถาบันการพลศึกษาเป็นนิติบุคคลในกระทรวงการท่องเที่ยวและกีฬา
sectionNo: 8
content: มาตรา ๘ สถาบันจะปฏิเสธการรับผู้สมัครผู้ใดเข้าศึกษาในสถาบัน หรือยุติหรือชะลอการศึกษาของนักศึกษาผู้ใด ด้วยเหตุเพียงว่าผู้นั้นขาดแคลนทุนทรัพย์อย่างแท้จริง เพื่อจ่ายค่าธรรมเนียมการศึกษาต่าง ๆ แก่สถาบันมิได้ หลักเกณฑ์การพิจารณาว่านักศึกษาผู้ใดขาดแคลนทุนทรัพย์อย่างแท้จริง
sectionNo: 8
content: ให้เป็นไปตามระเบียบที่สภาสถาบันกำหนด
sectionNo: 9
content: มาตรา ๙ สถาบันอาจแบ่งส่วนราชการดังนี้ (๑) สำนักงานอธิการบดี (๒) วิทยาเขต (๓) คณะ สถาบันอาจให้มีสำนัก ศูนย์ หรือส่วนราชการที่เรียกชื่ออย่างอื่นที่มีฐานะเทียบเท่าคณะ เพื่อดำเนินการตามวัตถุประสงค์ในมาตรา ๗ เป็นส่วนราชการในสถาบันอีกได้ การแบ่งหน่วยงานภายในของส่วนราชการตามวรรคหนึ่งและวรรคสอง
sectionNo: 9
content: ให้ทำเป็นประกาศของสถาบัน
sectionNo: 10
content: มาตรา ๑๐ การจัดตั้ง การรวม และการยุบเลิกวิทยาเขต คณะ สำนัก ศูนย์ หรือส่วนราชการที่เรียกชื่ออย่างอื่นที่มีฐานะเทียบเท่าคณะ ให้ออกเป็นกฎกระทรวง
sectionNo: 11
content: มาตรา ๑๑ ภายใต้วัตถุประสงค์ตามมาตรา ๗ สถาบันจะรับสถาบันอุดมศึกษาหรือสถาบันวิจัยอื่นเข้าสมทบในสถาบันก็ได้ และมีอำนาจให้ปริญญา อนุปริญญาหรือประกาศนียบัตรชั้นใดชั้นหนึ่งแก่ผู้สำเร็จการศึกษาจากสถาบันสมทบนั้นได้ การรับเข้าสมทบหรือการยกเลิกการสมทบซึ่งสถาบันอุดมศึกษาหรือสถาบันวิจัยอื่น
sectionNo: 11
content: ให้เป็นไปตามข้อบังคับของสถาบัน และทำเป็นประกาศกระทรวง การควบคุมสถาบันอุดมศึกษาหรือสถาบันวิจัยที่เข้าสมทบในสถาบัน ให้เป็นไปตามข้อบังคับของสถาบัน
sectionNo: 12
content: มาตรา ๑๒ ให้กระทรวงการท่องเที่ยวและกีฬาจัดสรรเงินงบประมาณให้แก่สถาบันตามที่เห็นสมควรเพื่อดำเนินกิจการของสถาบัน นอกจากเงินที่กำหนดไว้ในงบประมาณแผ่นดิน สถาบันอาจมีรายได้และทรัพย์สินดังนี้ (๑) เงินผลประโยชน์และค่าธรรมเนียมต่าง ๆ ที่สถาบันได้รับจากการดำเนินกิจการของสถาบัน (๒)
sectionNo: 12
content: รายได้หรือผลประโยชน์ที่ได้จากการใช้ที่ราชพัสดุที่สถาบันปกครอง ดูแล หรือใช้ประโยชน์เพื่อการดำเนินกิจการของสถาบัน (๓) เงินและทรัพย์สินที่มีผู้อุทิศให้แก่สถาบันเพื่อใช้ในการดำเนินกิจการของสถาบัน (๔) เงินอุดหนุนจากราชการส่วนท้องถิ่นที่ให้แก่สถาบันเพื่อใช้ในการดำเนินกิจการของสถาบัน (๕)
sectionNo: 12
content: รายได้หรือผลประโยชน์อื่น ๆ ให้สถาบันมีอำนาจในการปกครอง ดูแล บำรุงรักษา ใช้ และจัดหาผลประโยชน์จากทรัพย์สินของสถาบันที่มีไว้เพื่อการดำเนินกิจการของสถาบัน ทั้งที่เป็นที่ราชพัสดุตามกฎหมายว่าด้วยที่ราชพัสดุและที่เป็นทรัพย์สินอื่นตามข้อบังคับของสถาบัน รายได้ที่สถาบันได้รับจากการดำเนินกิจการของสถาบัน
sectionNo: 12
content: ไม่เป็นรายได้ที่ต้องนำส่งกระทรวงการคลังตามกฎหมายว่าด้วยเงินคงคลังและกฎหมายว่าด้วยวิธีการงบประมาณ
sectionNo: 13
content: มาตรา ๑๓ บรรดาอสังหาริมทรัพย์ที่สถาบันได้มาโดยมีผู้ยกให้แก่สถาบัน เพื่อประโยชน์ในการดำเนินกิจการของสถาบัน หรือได้มาโดยการซื้อ หรือแลกเปลี่ยนจากเงินหรือทรัพย์สินที่มีผู้อุทิศให้แก่สถาบันเพื่อประโยชน์ในการดำเนินกิจการของสถาบัน ตั้งแต่วันที่พระราชบัญญัตินี้ใช้บังคับ ไม่ถือเป็นที่ราชพัสดุ
sectionNo: 13
content: และให้เป็นกรรมสิทธิ์ของสถาบัน
sectionNo: 14
content: มาตรา ๑๔ บรรดารายได้และทรัพย์สินที่สถาบันได้มาเพื่อประโยชน์ในการดำเนินกิจการของสถาบัน หรือได้มาเนื่องจากการดำเนินกิจการของสถาบัน สถาบันจะต้องจัดสรรเพื่อประโยชน์ในการดำเนินกิจการของสถาบัน การจัดสรรรายได้และทรัพย์สินตามวรรคหนึ่ง ให้อยู่ภายในขอบวัตถุประสงค์ของสถาบันตามมาตรา ๗
sectionNo: 14
content: และเงื่อนไขที่ผู้ให้กำหนดไว้ ทั้งนี้ ให้เป็นไปตามข้อบังคับของสถาบัน
sectionNo: 15
content: มาตรา ๑๕ การจัดการรายได้และทรัพย์สินที่สถาบันได้รับจัดสรรตามมาตรา ๑๔ ให้เป็นไปตามข้อบังคับของสถาบันและเงื่อนไขที่ผู้ให้กำหนดไว้
sectionNo: 2
content: หมวด ๒ การดำเนินงาน
sectionNo: 16
content: มาตรา ๑๖ ให้มีสภาสถาบัน ประกอบด้วย (๑) นายกสภาสถาบัน ซึ่งจะได้ทรงพระกรุณาโปรดเกล้าฯ แต่งตั้ง (๒) อุปนายกสภาสถาบัน ได้แก่ อธิการบดี (๓) กรรมการสภาสถาบันโดยตำแหน่ง ได้แก่ เลขาธิการคณะกรรมการการอุดมศึกษา ผู้ว่าการการกีฬาแห่งประเทศไทย เลขาธิการคณะกรรมการโอลิมปิคแห่งประเทศไทยในพระบรมราชูปถัมภ์
sectionNo: 16
content: และปลัดกระทรวงการท่องเที่ยวและกีฬา (๔) กรรมการสภาสถาบันสามคน ซึ่งเลือกจากรองอธิการบดี และรองอธิการบดีประจำวิทยาเขต (๕) กรรมการสภาสถาบันหนึ่งคน ซึ่งเลือกจากคณบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ (๖) กรรมการสภาสถาบันสี่คน
sectionNo: 16
content: ซึ่งเลือกจากคณาจารย์ประจำของวิทยาเขตสามคนและข้าราชการครูของส่วนราชการที่เรียกชื่ออย่างอื่นที่มีฐานะเทียบเท่าคณะหนึ่งคน (๗) กรรมการสภาสถาบันผู้ทรงคุณวุฒิเจ็ดคน ซึ่งจะได้ทรงพระกรุณาโปรดเกล้าฯ แต่งตั้งจากบุคคลภายนอก โดยคำแนะนำของนายกสภาสถาบันและกรรมการสภาสถาบันตาม (๒) (๓) (๔) (๕) และ (๖) ในจำนวนนี้
sectionNo: 16
content: ให้มีผู้แทนนายกสมาคมกีฬาแห่งประเทศไทยตามกฎหมายว่าด้วยการกีฬาแห่งประเทศไทย ซึ่งต้องเป็นนายกสมาคมกีฬาแห่งประเทศไทยจำนวนหนึ่งคน ให้รองอธิการบดีฝ่ายบริหารเป็นเลขานุการ และให้สำนักงานอธิการบดีทำหน้าที่สำนักงานเลขานุการสภาสถาบัน รับผิดชอบงานธุรการ งานประชุม ศึกษาหาข้อมูล และกิจการต่าง ๆ
sectionNo: 16
content: ที่เกี่ยวข้องกับงานของสภาสถาบัน หลักเกณฑ์ วิธีการได้มา และคุณสมบัติของผู้ดำรงตำแหน่งนายกสภาสถาบันและกรรมการสภาสถาบันผู้ทรงคุณวุฒิ ให้เป็นไปตามข้อบังคับของสถาบัน คุณสมบัติของผู้รับเลือก ตลอดจนหลักเกณฑ์และวิธีการเลือกกรรมการสภาสถาบันตาม (๔) (๕) และ (๖) ให้เป็นไปตามข้อบังคับของสถาบัน
sectionNo: 17
content: มาตรา ๑๗ นายกสภาสถาบันและกรรมการสภาสถาบันผู้ทรงคุณวุฒิมีวาระการดำรงตำแหน่งคราวละสองปี และจะทรงพระกรุณาโปรดเกล้าฯ แต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ กรรมการสภาสถาบันตามมาตรา ๑๖ (๔) (๕) และ (๖) มีวาระการดำรงตำแหน่งคราวละสองปี และอาจได้รับเลือกใหม่อีกได้
sectionNo: 17
content: แต่จะดำรงตำแหน่งเกินสองวาระติดต่อกันมิได้
sectionNo: 18
content: มาตรา ๑๘ นอกจากการพ้นจากตำแหน่งตามวาระตามมาตรา ๑๗ นายกสภาสถาบันและกรรมการสภาสถาบันตามมาตรา ๑๖ (๔) (๕) (๖) และ (๗) พ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นกรรมการสภาสถาบันในประเภทนั้น ๆ (๔) สภาสถาบันให้ออกเพราะมีความประพฤติเสื่อมเสีย หรือบกพร่องต่อหน้าที่หรือหย่อนความสามารถ
sectionNo: 18
content: การพ้นจากตำแหน่งตาม (๔) ต้องเป็นไปตามมติสองในสามของจำนวนกรรมการสภาสถาบันทั้งหมด ในกรณีที่นายกสภาสถาบันหรือกรรมการสภาสถาบันพ้นจากตำแหน่งก่อนครบวาระและได้ทรงพระกรุณาโปรดเกล้าฯ แต่งตั้ง หรือได้มีการเลือกผู้ดำรงตำแหน่งแทนแล้ว ให้ผู้ซึ่งได้ทรงพระกรุณาโปรดเกล้าฯ แต่งตั้ง
sectionNo: 18
content: หรือผู้ซึ่งได้รับเลือกนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่นายกสภาสถาบันหรือกรรมการสภาสถาบันพ้นจากตำแหน่งก่อนครบวาระไม่เกินเก้าสิบวัน สภาสถาบันจะไม่ดำเนินการเพื่อทรงพระกรุณาโปรดเกล้าฯ แต่งตั้ง หรือเลือกนายกสภาสถาบันหรือกรรมการสภาสถาบันขึ้นแทนตำแหน่งที่ว่างก็ได้
sectionNo: 18
content: ในกรณีที่นายกสภาสถาบันหรือกรรมการสภาสถาบันพ้นจากตำแหน่งตามวาระ แต่ยังมิได้ทรงพระกรุณาโปรดเกล้าฯ แต่งตั้งนายกสภาสถาบันหรือกรรมการสภาสถาบันผู้ทรงคุณวุฒิหรือยังมิได้เลือกกรรมการสภาสถาบันอื่นขึ้นใหม่ ให้นายกสภาสถาบันหรือกรรมการสภาสถาบันซึ่งพ้นจากตำแหน่ง
sectionNo: 18
content: ปฏิบัติหน้าที่ต่อไปจนกว่าจะได้ทรงพระกรุณาโปรดเกล้าฯ แต่งตั้งนายกสภาสถาบันหรือกรรมการสภาสถาบันผู้ทรงคุณวุฒิ หรือได้มีการเลือกกรรมการสภาสถาบันอื่นขึ้นใหม่แล้ว
sectionNo: 19
content: มาตรา ๑๙ สภาสถาบันมีอำนาจและหน้าที่ดังนี้ (๑) วางนโยบายและกำกับแผนพัฒนาของสถาบันเกี่ยวกับการศึกษา การวิจัย การให้บริการทางวิชาการ การให้บริการชุมชน และเสริมสร้างสังคมแห่งการเรียนรู้ การปรับปรุง การถ่ายทอดและพัฒนาเทคโนโลยี การทะนุบำรุงศิลปะและวัฒนธรรม การผลิตและพัฒนาบุคลากรทางพลศึกษา การกีฬา
sectionNo: 19
content: วิทยาศาสตร์การกีฬา วิทยาศาสตร์สุขภาพ นันทนาการ และสาขาวิชาที่เกี่ยวข้อง ตามความต้องการของท้องถิ่น (๒) ออกระเบียบและข้อบังคับต่าง ๆ เกี่ยวกับการดำเนินกิจการของสถาบัน (๓) พิจารณาการจัดตั้ง การรวม และการยุบเลิกส่วนราชการของสถาบันตามมาตรา ๙ รวมทั้งการแบ่งหน่วยงานภายในของส่วนราชการดังกล่าว (๔)
sectionNo: 19
content: อนุมัติการรับสถาบันอุดมศึกษาหรือสถาบันวิจัยอื่นเข้าสมทบ และการยกเลิกการสมทบของสถาบันดังกล่าวตามมาตรา ๑๑ (๕) พิจารณาให้ความเห็นชอบหลักสูตรการศึกษาของสถาบัน (๖) กำกับมาตรฐานการศึกษา ควบคุมคุณภาพ ติดตาม
sectionNo: 19
content: ตรวจสอบและประเมินผลการจัดการศึกษาของสถาบันให้เป็นไปตามมาตรฐานการศึกษาขั้นพื้นฐานและมาตรฐานการศึกษาระดับอุดมศึกษา ของกระทรวงศึกษาธิการ (๗) อนุมัติการให้ปริญญา ประกาศนียบัตรบัณฑิต อนุปริญญา และประกาศนียบัตร (๘) พิจารณาดำเนินการเพื่อทรงพระกรุณาโปรดเกล้าฯ แต่งตั้ง และถอดถอนนายกสภาสถาบัน
sectionNo: 19
content: กรรมการสภาสถาบันผู้ทรงคุณวุฒิ อธิการบดี ศาสตราจารย์ และศาสตราจารย์พิเศษ (๙) แต่งตั้งรองอธิการบดี รองอธิการบดีประจำวิทยาเขต ผู้ช่วยอธิการบดี ผู้ช่วยอธิการบดีประจำวิทยาเขต ผู้อำนวยการสำนักงานอธิการบดี คณบดี หัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ รองศาสตราจารย์ รองศาสตราจารย์พิเศษ
sectionNo: 19
content: ผู้ช่วยศาสตราจารย์ และผู้ช่วยศาสตราจารย์พิเศษ และให้ผู้ดำรงตำแหน่งดังกล่าวพ้นจากตำแหน่ง (๑๐) พิจารณาให้ความเห็นชอบงบประมาณประจำปีของสถาบัน ออกระเบียบและข้อบังคับเกี่ยวกับการจัดทำงบประมาณ การเงิน และทรัพย์สินของสถาบัน โดยความเห็นชอบของกระทรวงการคลัง (๑๑) อนุมัติแผนการใช้เงินนอกงบประมาณของสถาบัน (๑๒)
sectionNo: 19
content: พิจารณารายงานการรับจ่ายเงินในรอบปี และรายงานการดำเนินกิจการของสถาบัน (๑๓) พิจารณาให้ความเห็นเกี่ยวกับการศึกษาด้านพลศึกษา การกีฬา วิทยาศาสตร์การกีฬา วิทยาศาสตร์สุขภาพ นันทนาการ และกิจการด้านอื่น ๆ ที่เกี่ยวข้อง ตามที่กระทรวงการท่องเที่ยวและกีฬาหารือ (๑๔) พิจารณากำหนดตรา
sectionNo: 19
content: เครื่องหมายหรือสัญลักษณ์ของสภาสถาบัน และให้ความเห็นชอบในการกำหนดตรา เครื่องหมายหรือสัญลักษณ์ของสถาบัน (๑๕) แต่งตั้งคณะกรรมการ คณะอนุกรรมการ หรือบุคคลใดบุคคลหนึ่ง เพื่อกระทำการใด ๆ อันอยู่ในอำนาจและหน้าที่ของสภาสถาบัน (๑๖) ส่งเสริม สนับสนุน และแสวงหาวิธีการเพื่อพัฒนาความก้าวหน้าของสถาบัน (๑๗)
sectionNo: 19
content: พิจารณาและให้ความเห็นชอบเกี่ยวกับกิจการเชิงนโยบายของสถาบันที่มิได้กำหนดไว้ให้เป็นอำนาจและหน้าที่ของผู้ใดโดยเฉพาะ
sectionNo: 20
content: มาตรา ๒๐ การประชุมของสภาสถาบันให้เป็นไปตามข้อบังคับของสถาบัน
sectionNo: 21
content: มาตรา ๒๑ ให้มีสภาวิชาการ ประกอบด้วย (๑) ประธานสภาวิชาการ ได้แก่ อธิการบดี (๒) กรรมการสภาวิชาการสองคน ซึ่งเลือกจากรองอธิการบดี และรองอธิการบดีประจำวิทยาเขต (๓) กรรมการสภาวิชาการสองคน ซึ่งเลือกจากคณบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ (๔) กรรมการสภาวิชาการสามคน
sectionNo: 21
content: ซึ่งเลือกจากคณาจารย์ประจำของวิทยาเขตสองคนและข้าราชการครูของส่วนราชการที่เรียกชื่ออย่างอื่นที่มีฐานะเทียบเท่าคณะหนึ่งคน (๕) กรรมการสภาวิชาการผู้ทรงคุณวุฒิแปดคน ซึ่งแต่งตั้งจากบุคคลภายนอก โดยคำแนะนำของกรรมการสภาวิชาการตาม (๒) (๓) และ (๔) หลักเกณฑ์ วิธีการได้มา
sectionNo: 21
content: และคุณสมบัติของผู้ดำรงตำแหน่งกรรมการสภาวิชาการ ให้เป็นไปตามข้อบังคับของสถาบัน ให้รองอธิการบดีฝ่ายวิชาการเป็นกรรมการและเลขานุการสภาวิชาการ
sectionNo: 22
content: มาตรา ๒๒ กรรมการสภาวิชาการผู้ทรงคุณวุฒิมีวาระการดำรงตำแหน่งคราวละสองปีและอาจได้รับแต่งตั้งใหม่อีกได้ กรรมการสภาวิชาการตามมาตรา ๒๑ (๒) (๓) และ (๔) มีวาระการดำรงตำแหน่งคราวละสองปี และอาจได้รับเลือกใหม่อีกได้ แต่จะดำรงตำแหน่งเกินสองวาระติดต่อกันมิได้
sectionNo: 23
content: มาตรา ๒๓ นอกจากการพ้นจากตำแหน่งตามวาระตามมาตรา ๒๒ ประธานสภาวิชาการและกรรมการสภาวิชาการตามมาตรา ๒๑ พ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นประธานสภาวิชาการ หรือกรรมการสภาวิชาการในประเภทนั้น ๆ (๔) สภาสถาบันให้ออกเพราะมีความประพฤติเสื่อมเสีย
sectionNo: 23
content: หรือบกพร่องต่อหน้าที่หรือหย่อนความสามารถ การพ้นจากตำแหน่งตาม (๔) ต้องเป็นไปตามมติสองในสามของจำนวนกรรมการสภาสถาบันทั้งหมด ในกรณีที่ประธานสภาวิชาการหรือกรรมการสภาวิชาการพ้นจากตำแหน่งก่อนครบวาระและได้มีการแต่งตั้งหรือได้มีการเลือกผู้ดำรงตำแหน่งแทนแล้ว
sectionNo: 23
content: ให้ผู้ซึ่งได้รับแต่งตั้งหรือผู้ซึ่งได้รับเลือกนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่กรรมการสภาวิชาการพ้นจากตำแหน่งก่อนครบวาระไม่เกินเก้าสิบวัน จะไม่ดำเนินการเพื่อให้มีการแต่งตั้งหรือเลือกกรรมการสภาวิชาการขึ้นแทนตำแหน่งที่ว่างก็ได้
sectionNo: 23
content: ในกรณีที่ประธานสภาวิชาการหรือกรรมการสภาวิชาการพ้นจากตำแหน่งตามวาระ แต่ยังมิได้แต่งตั้งหรือเลือกผู้ดำรงตำแหน่งขึ้นใหม่ ให้ประธานสภาวิชาการหรือกรรมการสภาวิชาการซึ่งพ้นจากตำแหน่งปฏิบัติหน้าที่ต่อไป จนกว่าจะได้มีการแต่งตั้งประธานสภาวิชาการหรือกรรมการสภาวิชาการ
sectionNo: 23
content: หรือได้มีการเลือกกรรมการสภาวิชาการขึ้นใหม่แล้ว
sectionNo: 24
content: มาตรา ๒๔ สภาวิชาการมีอำนาจและหน้าที่ดังนี้ (๑) พิจารณาเสนอเกณฑ์มาตรฐานหลักสูตร การสอน การวิจัย และการวัดผลการศึกษาต่อสภาสถาบัน (๒) พิจารณาเสนอการดำเนินการเกี่ยวกับการวิจัย การสอน การประเมินผลการสอน และการประกันคุณภาพการศึกษาต่อสภาสถาบัน (๓) พิจารณาเสนอการจัดตั้ง การรวม และการยุบเลิกวิทยาเขต คณะ
sectionNo: 24
content: หรือส่วนราชการที่เรียกชื่ออย่างอื่นที่มีฐานะที่เทียบเท่าคณะ รวมทั้งการเสนอแบ่งส่วนราชการในส่วนราชการดังกล่าวต่อสภาสถาบัน (๔) แต่งตั้งคณะกรรมการ คณะอนุกรรมการ หรือบุคคลใดบุคคลหนึ่ง เพื่อกระทำการใด ๆ อันอยู่ในอำนาจและหน้าที่ของสภาวิชาการ ตาม (๑) (๒) และ (๓) และตามที่สภาสถาบันมอบหมาย
sectionNo: 25
content: มาตรา ๒๕ การประชุมสภาวิชาการให้เป็นไปตามข้อบังคับของสถาบัน
sectionNo: 26
content: มาตรา ๒๖ ในแต่ละวิทยาเขตให้มีคณะกรรมการวิทยาเขต ประกอบด้วย (๑) ประธานกรรมการ ซึ่งสภาสถาบันแต่งตั้ง (๒) รองประธานกรรมการ ได้แก่ รองอธิการบดีประจำวิทยาเขต (๓) กรรมการวิทยาเขตสามคน ซึ่งเลือกจากผู้ดำรงตำแหน่งผู้ช่วยอธิการบดีประจำวิทยาเขต รองคณบดีประจำวิทยาเขต
sectionNo: 26
content: หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ (๔) กรรมการวิทยาเขตสามคน ซึ่งเลือกจากคณาจารย์ประจำในวิทยาเขต (๕) กรรมการวิทยาเขตผู้ทรงคุณวุฒิแปดคน ซึ่งแต่งตั้งจากบุคคลภายนอก โดยคำแนะนำของรองประธานกรรมการ และกรรมการวิทยาเขตตาม (๓) และ (๔) ในจำนวนนี้ให้มีนายกสมาคมกีฬาจังหวัด
sectionNo: 26
content: ตามกฎหมายว่าด้วยการกีฬาแห่งประเทศไทยจำนวนหนึ่งคน ให้ผู้ช่วยอธิการบดีประจำวิทยาเขตฝ่ายบริหารเป็นกรรมการและเลขานุการ หลักเกณฑ์ วิธีการได้มา และคุณสมบัติของผู้ดำรงตำแหน่งประธานกรรมการและกรรมการวิทยาเขตตาม (๓) (๔) และ (๕) ให้เป็นไปตามข้อบังคับของสถาบัน
sectionNo: 27
content: มาตรา ๒๗ ประธานกรรมการและกรรมการวิทยาเขตผู้ทรงคุณวุฒิมีวาระการดำรงตำแหน่งคราวละสองปี และอาจได้รับแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ กรรมการวิทยาเขตตามมาตรา ๒๖ (๓) และ (๔) มีวาระการดำรงตำแหน่งคราวละสองปี และอาจได้รับเลือกใหม่อีกได้ แต่จะดำรงตำแหน่งเกินสองวาระติดต่อกันมิได้
sectionNo: 28
content: มาตรา ๒๘ นอกจากการพ้นจากตำแหน่งตามวาระตามมาตรา ๒๗ ประธานกรรมการ รองประธานกรรมการ และกรรมการวิทยาเขตตามมาตรา ๒๖ (๓) (๔) และ (๕) พ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นประธานกรรมการ รองประธานกรรมการ หรือกรรมการวิทยาเขตในประเภทนั้น ๆ (๔)
sectionNo: 28
content: สภาสถาบันให้ออกเพราะมีความประพฤติเสื่อมเสีย หรือบกพร่องต่อหน้าที่หรือหย่อนความสามารถ การพ้นจากตำแหน่งตาม (๔) ต้องเป็นไปตามมติสองในสามของจำนวนกรรมการสภาสถาบันทั้งหมด ในกรณีที่ประธานกรรมการหรือกรรมการวิทยาเขตตามมาตรา ๒๖ พ้นจากตำแหน่งก่อนครบวาระและได้แต่งตั้ง หรือได้มีการเลือกผู้ดำรงตำแหน่งแทนแล้ว
sectionNo: 28
content: ให้ผู้ซึ่งได้รับแต่งตั้งหรือผู้ซึ่งได้รับเลือกนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่ประธานกรรมการหรือกรรมการวิทยาเขตตามมาตรา ๒๖ พ้นจากตำแหน่งก่อนครบวาระไม่เกินเก้าสิบวัน
sectionNo: 28
content: จะไม่ดำเนินการเพื่อให้มีการเลือกหรือให้มีการแต่งตั้งประธานกรรมการหรือกรรมการวิทยาเขตขึ้นแทนตำแหน่งที่ว่างก็ได้ ในกรณีที่ประธานกรรมการหรือกรรมการวิทยาเขตตามมาตรา ๒๖ พ้นจากตำแหน่งตามวาระ แต่ยังมิได้มีการแต่งตั้งหรือเลือกผู้ดำรงตำแหน่งขึ้นใหม่
sectionNo: 28
content: ให้ผู้นั้นปฏิบัติหน้าที่ต่อไปจนกว่าจะได้มีการแต่งตั้งหรือได้มีการเลือกประธานกรรมการหรือกรรมการวิทยาเขตขึ้นใหม่แล้ว
sectionNo: 29
content: มาตรา ๒๙ คณะกรรมการวิทยาเขตมีอำนาจและหน้าที่ดังนี้ (๑) กำกับดูแลให้วิทยาเขตปฏิบัติตามนโยบายและแผนพัฒนาวิทยาเขต ตามที่สภาสถาบันกำหนด (๒) ออกระเบียบและออกข้อบังคับของวิทยาเขต ทั้งนี้ โดยไม่ขัดต่อระเบียบและข้อบังคับของสถาบัน รวมทั้งออกระเบียบและข้อบังคับอื่นตามที่สภาสถาบันมอบหมาย (๓)
sectionNo: 29
content: พิจารณาเสนอการจัดตั้ง การรวม และการยุบเลิกหน่วยงานของวิทยาเขตต่อสภาสถาบัน (๔) พิจารณาเสนอการรับสถาบันอุดมศึกษาหรือสถาบันวิจัยอื่นเข้าสมทบในสถาบัน หรือการยกเลิกการสมทบของสถาบันดังกล่าวต่อสภาสถาบัน (๕) พิจารณาหลักสูตรการศึกษาและการเปิดการสอนของวิทยาเขตให้สอดคล้องกับมาตรฐานที่สภาสถาบันกำหนด
sectionNo: 29
content: เพื่อเสนอขออนุมัติต่อสภาสถาบัน (๖) พัฒนางานด้านวิชาการและควบคุมมาตรฐานการศึกษาของวิทยาเขต (๗) พิจารณาเสนอขออนุมัติการให้ปริญญา ประกาศนียบัตรบัณฑิต อนุปริญญา และประกาศนียบัตร ต่อสภาสถาบัน (๘) พิจารณาเสนอการแต่งตั้งและถอดถอนศาสตราจารย์ ศาสตราจารย์พิเศษ รองศาสตราจารย์พิเศษ และผู้ช่วยศาสตราจารย์พิเศษ
sectionNo: 29
content: ต่อสภาสถาบัน (๙) พิจารณางบประมาณประจำปีที่เป็นเงินงบประมาณแผ่นดิน เพื่อเสนอขอความเห็นชอบจากสภาสถาบัน (๑๐) พิจารณาเสนอแผนการใช้เงินนอกงบประมาณของวิทยาเขตต่อสภาสถาบัน (๑๑) พิจารณารายงานการรับจ่ายเงินในรอบปีและรายงานการดำเนินกิจการของวิทยาเขต เพื่อเสนอต่อสภาสถาบันทราบ (๑๒)
sectionNo: 29
content: ให้คำปรึกษาและให้ความเห็นชอบในกิจการของวิทยาเขต (๑๓) แต่งตั้งคณะกรรมการ คณะอนุกรรมการ หรือบุคคลใดบุคคลหนึ่ง เพื่อกระทำการใด ๆ อันอยู่ในอำนาจและหน้าที่ของคณะกรรมการวิทยาเขต (๑๔) ปฏิบัติหน้าที่ตามที่สภาสถาบันมอบหมาย
sectionNo: 30
content: มาตรา ๓๐ การประชุมของคณะกรรมการวิทยาเขตให้เป็นไปตามข้อบังคับของสถาบัน
sectionNo: 31
content: มาตรา ๓๑ เพื่อประโยชน์ในการบังคับบัญชา ให้ถือว่าอธิการบดีเป็นอธิบดี รองอธิการบดี และรองอธิการบดีประจำวิทยาเขตเป็นรองอธิบดี ทั้งนี้ ตามกฎหมายว่าด้วยระเบียบบริหารราชการแผ่นดินและกฎหมายอื่นที่เกี่ยวข้อง
sectionNo: 31
content: ในสถาบันมีอธิการบดีคนหนึ่งเป็นผู้บังคับบัญชาและรับผิดชอบงานทั้งปวงของสถาบันและจะให้มีรองอธิการบดีหรือผู้ช่วยอธิการบดี หรือมีทั้งรองอธิการบดีและผู้ช่วยอธิการบดีหนึ่งคนหรือหลายคนตามที่สภาสถาบันกำหนด เพื่อช่วยปฏิบัติงานตามที่อธิการบดีมอบหมายก็ได้
sectionNo: 31
content: ในแต่ละวิทยาเขตให้มีรองอธิการบดีประจำวิทยาเขตเป็นผู้บังคับบัญชาและรับผิดชอบงานทั้งปวงของวิทยาเขต ช่วยปฏิบัติงานตามที่อธิการบดีมอบหมาย และจะให้มีผู้ช่วยอธิการบดีประจำวิทยาเขตหนึ่งคนหรือหลายคน เพื่อช่วยปฏิบัติงานตามที่รองอธิการบดีประจำวิทยาเขตนั้นมอบหมายก็ได้
sectionNo: 32
content: มาตรา ๓๒ อธิการบดีจะได้ทรงพระกรุณาโปรดเกล้าฯ แต่งตั้งจากผู้มีคุณสมบัติตามมาตรา ๓๓ โดยคำแนะนำของสภาสถาบัน อธิการบดีมีวาระการดำรงตำแหน่งคราวละสี่ปี และจะทรงพระกรุณาโปรดเกล้าฯ แต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ รองอธิการบดีให้สภาสถาบันแต่งตั้งจากผู้มีคุณสมบัติตามมาตรา ๓๓
sectionNo: 32
content: โดยคำแนะนำของอธิการบดี รองอธิการบดีประจำวิทยาเขตให้สภาสถาบันแต่งตั้งจากผู้ที่มีคุณสมบัติตามมาตรา ๓๓ โดยมีวาระการดำรงตำแหน่งคราวละสี่ปี และจะแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ ผู้ช่วยอธิการบดีให้สภาสถาบันแต่งตั้งจากผู้มีคุณสมบัติตามมาตรา ๓๔ โดยคำแนะนำของอธิการบดี
sectionNo: 32
content: ผู้ช่วยอธิการบดีประจำวิทยาเขตให้สภาสถาบันแต่งตั้งจากคณาจารย์ประจำวิทยาเขตผู้มีคุณสมบัติตามมาตรา ๓๔ โดยคำแนะนำของรองอธิการบดีประจำวิทยาเขตนั้น เมื่ออธิการบดีพ้นจากตำแหน่ง ให้รองอธิการบดีและผู้ช่วยอธิการบดีพ้นจากตำแหน่งด้วย เมื่อรองอธิการบดีประจำวิทยาเขตพ้นจากตำแหน่ง
sectionNo: 32
content: ให้ผู้ช่วยอธิการบดีประจำวิทยาเขตนั้นพ้นจากตำแหน่งด้วย นอกจากการพ้นจากตำแหน่งตามวาระตามวรรคสองและวรรคสี่ อธิการบดีและรองอธิการบดีประจำวิทยาเขตพ้นจากตำแหน่งเมื่อ (๑) ตาย (๒) ลาออก (๓) สภาสถาบันให้ออกเพราะมีความประพฤติเสื่อมเสีย หรือบกพร่องต่อหน้าที่หรือหย่อนความสามารถ การพ้นจากตำแหน่งตาม (๓)
sectionNo: 32
content: ต้องเป็นไปตามมติสองในสามของจำนวนกรรมการสภาสถาบันทั้งหมด
sectionNo: 33
content: มาตรา ๓๓ อธิการบดี รองอธิการบดี และรองอธิการบดีประจำวิทยาเขต ต้องมีคุณสมบัติดังนี้ (๑) สำเร็จการศึกษาไม่ต่ำกว่าชั้นปริญญาเอกหรือเทียบเท่าจากสถาบันหรือสถาบันอุดมศึกษาอื่นที่สภาสถาบันรับรอง
sectionNo: 33
content: และได้ทำการสอนหรือมีประสบการณ์ด้านการบริหารในสถาบันหรือสถาบันอุดมศึกษาอื่นที่สภาสถาบันรับรองมาแล้วเป็นเวลาไม่น้อยกว่าสองปี หรือเคยดำรงตำแหน่งกรรมการในสภาสถาบันหรือในสภาสถาบันอุดมศึกษาอื่นมาแล้วไม่น้อยกว่าสองปี หรือ (๒)
sectionNo: 33
content: สำเร็จการศึกษาปริญญาหรือเทียบเท่าจากสถาบันหรือสถาบันอุดมศึกษาอื่นที่สภาสถาบันรับรอง และได้ทำการสอนหรือมีประสบการณ์ด้านการบริหารในสถาบันหรือสถาบันอื่นที่สภาสถาบันรับรองมาแล้วเป็นเวลาไม่น้อยกว่าสี่ปี หรือเคยดำรงตำแหน่งกรรมการสภาสถาบันหรือในสถาบันอุดมศึกษาอื่นมาแล้วเป็นเวลาไม่น้อยกว่าสี่ปี
sectionNo: 34
content: มาตรา ๓๔ ผู้ช่วยอธิการบดีและผู้ช่วยอธิการบดีประจำวิทยาเขตต้องสำเร็จการศึกษาปริญญาหรือเทียบเท่าจากสถาบันหรือสถาบันอุดมศึกษาอื่นที่สภาสถาบันรับรอง
sectionNo: 35
content: มาตรา ๓๕ อธิการบดีมีอำนาจและหน้าที่ดังนี้ (๑) บริหารกิจการของสถาบันให้เป็นไปตามกฎหมาย กฎ ระเบียบ ข้อบังคับของทางราชการ และข้อบังคับของสถาบัน รวมทั้งนโยบายและวัตถุประสงค์ของสถาบัน (๒) ควบคุมดูแลบุคลากร การเงิน การพัสดุ อาคาร สถานที่และทรัพย์สินอื่นของสถาบัน ให้เป็นไปตามกฎหมาย ระเบียบ
sectionNo: 35
content: ข้อบังคับของทางราชการ และข้อบังคับของสถาบัน (๓) เป็นผู้แทนของสถาบันในกิจการทั่วไป (๔) จัดทำรายงานประจำปีเกี่ยวกับการดำเนินกิจการของสถาบัน เพื่อเสนอต่อสภาสถาบัน (๕) ปฏิบัติหน้าที่อื่นตามระเบียบและข้อบังคับของสถาบัน หรือตามที่สภาสถาบันมอบหมาย
sectionNo: 36
content: มาตรา ๓๖ รองอธิการบดีประจำวิทยาเขตมีอำนาจและหน้าที่ดังนี้ (๑) บริหารกิจการของวิทยาเขตให้เป็นไปตามกฎหมาย กฎ ระเบียบ ข้อบังคับของทางราชการ ข้อบังคับของสถาบัน และข้อบังคับของวิทยาเขต รวมทั้งนโยบายและวัตถุประสงค์ของสถาบัน (๒) ควบคุมดูแลบุคลากร การเงิน การพัสดุ อาคาร สถานที่
sectionNo: 36
content: และทรัพย์สินอื่นของวิทยาเขตให้เป็นไปตามกฎหมาย กฎ ระเบียบ ข้อบังคับของทางราชการ ข้อบังคับของสถาบัน และข้อบังคับของวิทยาเขต (๓) เป็นผู้แทนของวิทยาเขตในกิจการทั่วไป (๔) จัดทำรายงานประจำปีเกี่ยวกับการดำเนินกิจการของวิทยาเขต เพื่อเสนอต่อสภาสถาบัน (๕) ปฏิบัติหน้าที่อื่นตามระเบียบและข้อบังคับของสถาบัน
sectionNo: 36
content: หรือตามที่สภาสถาบันมอบหมาย
sectionNo: 37
content: มาตรา ๓๗ ในกรณีที่ผู้ดำรงตำแหน่งอธิการบดีไม่อาจปฏิบัติราชการได้ ให้รองอธิการบดีเป็นผู้รักษาราชการแทน ถ้ามีรองอธิการบดีหลายคนให้รองอธิการบดีซึ่งอธิการบดีมอบหมายเป็นผู้รักษาราชการแทน ถ้าอธิการบดีมิได้มอบหมาย ให้รองอธิการบดีซึ่งมีอาวุโสสูงสุดเป็นผู้รักษาราชการแทน ในกรณีที่ไม่มีผู้ดำรงตำแหน่งอธิการบดี
sectionNo: 37
content: หรือไม่มีผู้รักษาราชการแทนอธิการบดีตามวรรคหนึ่ง หรือมีแต่ไม่อาจปฏิบัติราชการได้ ให้นายกสภาสถาบันแต่งตั้งกรรมการสภาสถาบันคนใดคนหนึ่งตามมาตรา ๑๖ (๕) หรือ (๖) เป็นผู้รักษาราชการแทนอธิการบดี ในกรณีที่รองอธิการบดีประจำวิทยาเขตไม่อาจปฏิบัติราชการได้
sectionNo: 37
content: ให้ผู้ช่วยอธิการบดีประจำวิทยาเขตซึ่งรองอธิการบดีประจำวิทยาเขตมอบหมายเป็นผู้รักษาราชการแทน ถ้ารองอธิการบดีประจำวิทยาเขตมิได้มอบหมาย ให้ผู้ช่วยอธิการบดีประจำวิทยาเขตซึ่งมีอาวุโสสูงสุดเป็นผู้รักษาราชการแทน ในกรณีที่ไม่มีผู้ดำรงตำแหน่งรองอธิการบดีประจำวิทยาเขต
sectionNo: 37
content: หรือไม่มีผู้รักษาราชการแทนรองอธิการบดีประจำวิทยาเขตตามวรรคสาม หรือมีแต่ไม่อาจปฏิบัติราชการได้ ให้อธิการบดีแต่งตั้งกรรมการวิทยาเขตคนใดคนหนึ่งตามมาตรา ๒๖ (๓) หรือ (๔) เป็นผู้รักษาราชการแทนรองอธิการบดีประจำวิทยาเขต
sectionNo: 38
content: มาตรา ๓๘ ในสำนักงานอธิการบดี ให้มีผู้อำนวยการสำนักงานอธิการบดีเป็นผู้บังคับบัญชา และรับผิดชอบงานของสำนักงานอธิการบดี ในคณะ ให้มีคณบดีเป็นผู้บังคับบัญชาและรับผิดชอบงานของคณะ ในส่วนราชการที่เรียกชื่ออย่างอื่นซึ่งมีฐานะเทียบเท่าคณะ
sectionNo: 38
content: ให้มีหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะเป็นผู้บังคับบัญชา และรับผิดชอบงานของส่วนราชการนั้น ในสำนักงานอธิการบดี คณะ และส่วนราชการที่เรียกชื่ออย่างอื่นที่มีฐานะเทียบเท่าคณะ จะให้มีรองผู้อำนวยการสำนักงานอธิการบดี รองคณบดี
sectionNo: 38
content: หรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ แล้วแต่กรณี คนหนึ่งหรือหลายคน เพื่อช่วยปฏิบัติงานตามที่ผู้อำนวยการสำนักงานอธิการบดี คณบดี หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะมอบหมายก็ได้
sectionNo: 39
content: มาตรา ๓๙ คณบดี ให้สภาสถาบันแต่งตั้งจากผู้มีคุณสมบัติตามมาตรา ๔๐ โดยคำแนะนำของอธิการบดี คณบดีมีวาระการดำรงตำแหน่งคราวละสี่ปี และอาจได้รับแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ รองคณบดี ให้อธิการบดีแต่งตั้งจากผู้มีคุณสมบัติตามมาตรา ๔๐ โดยคำแนะนำของคณบดี เมื่อคณบดีพ้นจากตำแหน่ง
sectionNo: 39
content: ให้รองคณบดีพ้นจากตำแหน่งด้วย รองคณบดีประจำวิทยาเขตให้อธิการบดีแต่งตั้งจากผู้มีคุณสมบัติตามมาตรา ๔๐ โดยคำแนะนำของรองอธิการบดีประจำวิทยาเขต เมื่อรองอธิการบดีประจำวิทยาเขตพ้นจากตำแหน่ง ให้รองคณบดีประจำวิทยาเขตพ้นจากตำแหน่งด้วย
sectionNo: 40
content: มาตรา ๔๐ คณบดี รองคณบดี และรองคณบดีประจำวิทยาเขตต้องสำเร็จการศึกษาปริญญาหรือเทียบเท่าจากสถาบันหรือสถาบันอุดมศึกษาอื่นที่สภาสถาบันรับรอง และได้ทำการสอนหรือมีประสบการณ์ด้านการบริหารในสถาบันหรือสถาบันอุดมศึกษาอื่นที่สภาสถาบันรับรองมาแล้วเป็นเวลาไม่น้อยกว่าสามปี
sectionNo: 41
content: มาตรา ๔๑ ผู้อำนวยการสำนักงานอธิการบดี หรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะนั้น ให้สภาสถาบันแต่งตั้งจากผู้มีคุณสมบัติตามมาตรา ๔๒ โดยคำแนะนำของอธิการบดี ผู้อำนวยการสำนักงานอธิการบดี และหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ
sectionNo: 41
content: ให้มีวาระการดำรงตำแหน่งคราวละสี่ปี และอาจได้รับแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ รองผู้อำนวยการสำนักงานอธิการบดี หรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ ให้อธิการบดีแต่งตั้งจากผู้มีคุณสมบัติตามมาตรา ๔๒
sectionNo: 41
content: โดยคำแนะนำของผู้อำนวยการสำนักงานอธิการบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ แล้วแต่กรณี เมื่อผู้อำนวยการสำนักงานอธิการบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะพ้นจากตำแหน่ง
sectionNo: 41
content: ให้รองผู้อำนวยการสำนักงานอธิการบดีหรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ พ้นจากตำแหน่งด้วย การดำเนินงานของสำนักงานอธิการบดีหรือส่วนราชการที่เรียกชื่ออย่างอื่นที่มีฐานะเทียบเท่าคณะ ให้เป็นไปตามข้อบังคับของสถาบัน
sectionNo: 42
content: มาตรา ๔๒ คุณสมบัติของผู้อำนวยการสำนักงานอธิการบดี รองผู้อำนวยการสำนักงานอธิการบดี หัวหน้าและรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะให้เป็นไปตามข้อบังคับของสถาบัน
sectionNo: 43
content: มาตรา ๔๓ ผู้ดำรงตำแหน่งอธิการบดี รองอธิการบดี รองอธิการบดีประจำวิทยาเขต คณบดี รองคณบดี รองคณบดีประจำวิทยาเขต ผู้อำนวยการและรองผู้อำนวยการสำนักงานอธิการบดี หัวหน้าและรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ จะดำรงตำแหน่งดังกล่าวเกินหนึ่งตำแหน่งในขณะเดียวกันมิได้
sectionNo: 43
content: ผู้ดำรงตำแหน่งตามวรรคหนึ่งอยู่หนึ่งตำแหน่งแล้ว จะรักษาราชการแทนตำแหน่งอื่นอีกหนึ่งตำแหน่งก็ได้ แต่ต้องไม่เกินหกเดือน
sectionNo: 44
content: มาตรา ๔๔ วิธีการสรรหาบุคคลเพื่อทรงพระกรุณาโปรดเกล้าฯ แต่งตั้งเป็นอธิการบดี และแต่งตั้งเป็นรองอธิการบดีประจำวิทยาเขต ให้เป็นไปตามข้อบังคับของสถาบัน
sectionNo: 3
content: หมวด ๓ คณาจารย์
sectionNo: 45
content: มาตรา ๔๕ คณาจารย์ประจำในสถาบันมีตำแหน่งทางวิชาการดังนี้ (๑) ศาสตราจารย์ (๒) รองศาสตราจารย์ (๓) ผู้ช่วยศาสตราจารย์ (๔) อาจารย์ ศาสตราจารย์ รองศาสตราจารย์ และผู้ช่วยศาสตราจารย์ ต้องมีคุณวุฒิ ความสามารถทางการสอน และผลงานทางวิชาการตามกฎหมายว่าด้วยระเบียบข้าราชการครูและบุคลากรทางการศึกษา อาจารย์
sectionNo: 45
content: ต้องสำเร็จการศึกษาปริญญาหรือเทียบเท่าจากสถาบัน หรือสถาบันอุดมศึกษาอื่นที่สภาสถาบันรับรอง หรือมีความเชี่ยวชาญในสาขาวิชาที่มีการสอนในสถาบัน ศาสตราจารย์ จะได้ทรงพระกรุณาโปรดเกล้าฯ แต่งตั้งโดยคำแนะนำของสภาสถาบัน
sectionNo: 46
content: มาตรา ๔๖ ศาสตราจารย์พิเศษ จะได้ทรงพระกรุณาโปรดเกล้าฯ แต่งตั้งจากผู้ซึ่งเป็นหรือเคยเป็นอาจารย์พิเศษในวิชาที่ผู้นั้นมีความชำนาญเป็นพิเศษ โดยคำแนะนำของสภาสถาบัน หลักเกณฑ์ในการแต่งตั้งและคุณสมบัติของศาสตราจารย์พิเศษให้เป็นไปตามข้อบังคับของสถาบัน
sectionNo: 47
content: มาตรา ๔๗ สภาสถาบันอาจแต่งตั้งผู้มีคุณสมบัติเหมาะสมและมิได้เป็นคณาจารย์ประจำในสถาบันเป็นรองศาสตราจารย์พิเศษหรือผู้ช่วยศาสตราจารย์พิเศษได้ สถาบันอาจแต่งตั้งผู้ซึ่งมีคุณสมบัติเหมาะสมและมิได้เป็นคณาจารย์ประจำในสถาบันเป็นอาจารย์พิเศษได้
sectionNo: 47
content: โดยคำแนะนำของคณบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ หลักเกณฑ์ วิธีการแต่งตั้ง และคุณสมบัติของรองศาสตราจารย์พิเศษ ผู้ช่วยศาสตราจารย์พิเศษ และอาจารย์พิเศษ ให้เป็นไปตามข้อบังคับของสถาบัน
sectionNo: 48
content: มาตรา ๔๘ ให้ผู้ซึ่งเป็นศาสตราจารย์ ศาสตราจารย์พิเศษ รองศาสตราจารย์ รองศาสตราจารย์พิเศษ ผู้ช่วยศาสตราจารย์ หรือผู้ช่วยศาสตราจารย์พิเศษ มีสิทธิใช้ชื่อศาสตราจารย์ ศาสตราจารย์พิเศษ รองศาสตราจารย์ รองศาสตราจารย์พิเศษ ผู้ช่วยศาสตราจารย์ หรือผู้ช่วยศาสตราจารย์พิเศษ แล้วแต่กรณี เป็นคำนำหน้านาม
sectionNo: 48
content: เพื่อแสดงวิทยฐานะได้ตลอดไป การใช้คำนำหน้านามตามความในวรรคหนึ่งให้ใช้อักษรย่อดังนี้ ศาสตราจารย์ใช้อักษรย่อศ. ศาสตราจารย์พิเศษใช้อักษรย่อศ.(พิเศษ) รองศาสตราจารย์ใช้อักษรย่อรศ. รองศาสตราจารย์พิเศษใช้อักษรย่อรศ.(พิเศษ) ผู้ช่วยศาสตราจารย์ใช้อักษรย่อผศ. ผู้ช่วยศาสตราจารย์พิเศษใช้อักษรย่อผศ.(พิเศษ)
sectionNo: 4
content: หมวด ๔ ปริญญาและเครื่องหมายวิทยฐานะ
sectionNo: 49
content: มาตรา ๔๙ สถาบันมีอำนาจให้ปริญญาตรีในสาขาวิชาที่มีการสอนในสถาบันได้ ปริญญาในสาขาวิชาใดจะเรียกชื่ออย่างไร และจะใช้อักษรย่อสำหรับสาขาวิชานั้นอย่างไร ให้ตราเป็นพระราชกฤษฎีกา
sectionNo: 50
content: มาตรา ๕๐ สภาสถาบันอาจออกข้อบังคับให้ผู้สำเร็จการศึกษาชั้นปริญญาตรี ได้รับปริญญาตรีเกียรตินิยมอันดับหนึ่ง หรือปริญญาตรีเกียรตินิยมอันดับสองได้
sectionNo: 51
content: มาตรา ๕๑ สภาสถาบันอาจออกข้อบังคับกำหนดให้มีประกาศนียบัตรบัณฑิต อนุปริญญา หรือประกาศนียบัตรสำหรับสาขาวิชาใดได้ดังนี้ (๑) ประกาศนียบัตรบัณฑิต ออกให้แก่ผู้สำเร็จการศึกษาในสาขาวิชาใดสาขาวิชาหนึ่ง ภายหลังที่ได้รับปริญญาตรีแล้ว (๒) อนุปริญญา ออกให้แก่ผู้สำเร็จการศึกษาตามหลักสูตรในสาขาวิชาใดสาขาวิชาหนึ่ง
sectionNo: 51
content: ก่อนถึงขั้นได้รับปริญญาตรี (๓) ประกาศนียบัตร ออกให้แก่ผู้สำเร็จการศึกษาเฉพาะวิชา
sectionNo: 52
content: มาตรา ๕๒ สถาบันมีอำนาจให้ปริญญาตรีกิตติมศักดิ์แก่บุคคลซึ่งสภาสถาบันเห็นว่าทรงคุณวุฒิสมควรแก่ปริญญานั้น แต่จะให้ปริญญาดังกล่าวแก่คณาจารย์ประจำ ผู้ดำรงตำแหน่งต่าง ๆ ในสถาบัน และผู้ดำรงตำแหน่งในสภาสถาบันในขณะที่ดำรงตำแหน่งนั้นมิได้ สาขาของปริญญาและหลักเกณฑ์การให้ปริญญาตรีกิตติมศักดิ์
sectionNo: 52
content: ให้เป็นไปตามข้อบังคับของสถาบัน
sectionNo: 53
content: มาตรา ๕๓ สถาบันอาจกำหนดให้มีครุยวิทยฐานะ และเข็มวิทยฐานะเป็นเครื่องหมายแสดงวิทยฐานะของผู้ได้รับปริญญา ประกาศนียบัตรบัณฑิต อนุปริญญา หรือประกาศนียบัตรได้ และอาจกำหนดให้มีครุยประจำตำแหน่งนายกสภาสถาบัน อุปนายกสภาสถาบัน กรรมการสภาสถาบัน และครุยประจำตำแหน่งคณาจารย์ของสถาบันได้ การกำหนดลักษณะ ชนิด ประเภท
sectionNo: 53
content: และส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา ครุยวิทยฐานะ เข็มวิทยฐานะ และครุยประจำตำแหน่ง จะใช้ในโอกาสใด โดยมีเงื่อนไขอย่างใด ให้เป็นไปตามข้อบังคับของสถาบัน
sectionNo: 54
content: มาตรา ๕๔ สภาสถาบันอาจออกข้อบังคับกำหนดให้มีตรา เครื่องหมาย หรือสัญลักษณ์ของสภาสถาบัน หรือตรา เครื่องหมาย หรือสัญลักษณ์ของสถาบันได้ โดยประกาศในราชกิจจานุเบกษา การใช้ตรา เครื่องหมาย หรือสัญลักษณ์ตามวรรคหนึ่งเพื่อการค้า หรือการใช้สิ่งดังกล่าวที่มิใช่เพื่อประโยชน์ของสถาบันหรือสภาสถาบัน
sectionNo: 54
content: ต้องได้รับอนุญาตเป็นหนังสือจากสถาบัน
sectionNo: 55
content: มาตรา ๕๕ สถาบันอาจกำหนดให้มีเครื่องแบบ เครื่องหมาย หรือเครื่องแต่งกายของนักศึกษาได้ โดยทำเป็นข้อบังคับของสถาบันและประกาศในราชกิจจานุเบกษา
sectionNo: 5
content: หมวด ๕ บทกำหนดโทษ
sectionNo: 56
content: มาตรา ๕๖ ผู้ใดใช้ครุยวิทยฐานะ เข็มวิทยฐานะ ครุยประจำตำแหน่ง เครื่องแบบ เครื่องหมายหรือเครื่องแต่งกายของนักศึกษา หรือสิ่งใดที่เลียนแบบสิ่งดังกล่าว โดยไม่มีสิทธิที่จะใช้หรือแสดงด้วยประการใด ๆ ว่าตนมีปริญญา ประกาศนียบัตรบัณฑิต อนุปริญญา ประกาศนียบัตร หรือมีตำแหน่งใดในสถาบันโดยที่ตนไม่มีสิทธิ
sectionNo: 56
content: ถ้าได้กระทำเพื่อให้บุคคลอื่นเชื่อว่าตนมีสิทธิที่จะใช้หรือมีวิทยฐานะหรือตำแหน่งเช่นนั้น ต้องระวางโทษจำคุกไม่เกินหกเดือน หรือปรับไม่เกินห้าหมื่นบาท หรือทั้งจำทั้งปรับ
sectionNo: 57
content: มาตรา ๕๗ ผู้ใด (๑) ปลอม หรือทำเลียนแบบซึ่งตรา เครื่องหมาย หรือสัญลักษณ์ของสถาบันหรือสภาสถาบันไม่ว่าจะทำเป็นสีใด หรือทำด้วยวิธีใด ๆ (๒) ใช้ตรา เครื่องหมาย หรือสัญลักษณ์ของสถาบันหรือสภาสถาบัน ปลอม หรือซึ่งทำเลียนแบบ หรือ (๓) ใช้ หรือทำให้ปรากฏซึ่งตรา เครื่องหมาย หรือสัญลักษณ์ของสถาบันหรือสภาสถาบัน
sectionNo: 57
content: ที่วัตถุหรือสินค้าใด ๆ โดยฝ่าฝืนมาตรา ๕๔ วรรคสอง ต้องระวางโทษจำคุกไม่เกินหนึ่งปี หรือปรับไม่เกินหนึ่งแสนบาท หรือทั้งจำทั้งปรับ ถ้าผู้กระทำความผิดตาม (๑) เป็นผู้กระทำความผิดตาม (๒) ด้วย ให้ลงโทษตาม (๒) แต่กระทงเดียว ความผิดตาม (๓) เป็นความผิดอันยอมความได้
content: บทเฉพาะกาล
sectionNo: 58
content: มาตรา ๕๘ ให้โอนบรรดากิจการ ทรัพย์สิน หนี้สิน ข้าราชการ ลูกจ้าง เงินงบประมาณ ในส่วนของสถานศึกษาในสังกัดสถาบันพัฒนาบุคลากร สำนักงานพัฒนาการกีฬาและนันทนาการ กระทรวงการท่องเที่ยวและกีฬา มาเป็นของสถาบันการพลศึกษา กระทรวงการท่องเที่ยวและกีฬา
sectionNo: 58
content: ในระยะเริ่มแรกให้ข้าราชการซึ่งโอนมาเป็นข้าราชการของสถาบันการพลศึกษาตามวรรคหนึ่ง ยังคงดำรงตำแหน่งเดิม และรับเงินเดือนรวมทั้งสิทธิประโยชน์ไม่น้อยกว่าเดิมต่อไปจนกว่าจะได้รับแต่งตั้งให้ดำรงตำแหน่งตามกฎหมายว่าด้วยระเบียบข้าราชการครูและบุคลากรทางการศึกษา
sectionNo: 59
content: มาตรา ๕๙ ในระยะเริ่มแรกให้สภาสถาบันประกอบด้วย (๑) ปลัดกระทรวงการท่องเที่ยวและกีฬา เป็นนายกสภาสถาบัน (๒) ผู้อำนวยการสำนักงานพัฒนาการกีฬาและนันทนาการ เป็นอุปนายกสภาสถาบัน (๓) ผู้อำนวยการวิทยาลัยพลศึกษาจำนวนสามคน และผู้อำนวยการโรงเรียนกีฬาหนึ่งคน ซึ่งนายกสภาสถาบันแต่งตั้ง เป็นกรรมการสภาสถาบัน (๔)
sectionNo: 59
content: ผู้แทนสถาบันอุดมศึกษาจำนวนสี่คน และผู้ที่มีความรู้ความสามารถทางด้านการพลศึกษา กีฬา และนันทนาการ จำนวนสี่คน ซึ่งแต่งตั้งโดยนายกสภาสถาบัน เป็นกรรมการสภาสถาบัน (๕) รองผู้อำนวยการสำนักงานพัฒนาการกีฬาและนันทนาการ ซึ่งนายกสภาสถาบันแต่งตั้งตามคำแนะนำของอุปนายกสภาสถาบัน เป็นกรรมการและเลขานุการ
sectionNo: 59
content: ให้สภาสถาบันตามวรรคหนึ่งปฏิบัติหน้าที่ไปจนกว่าจะได้ทรงพระกรุณาโปรดเกล้าฯ แต่งตั้งนายกสภาสถาบัน อธิการบดี และกรรมการสภาสถาบันผู้ทรงคุณวุฒิ และได้มีการเลือกหรือได้มีการแต่งตั้งกรรมการสภาสถาบันตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
sectionNo: 60
content: มาตรา ๖๐ ให้ผู้อำนวยการสำนักงานพัฒนาการกีฬาและนันทนาการปฏิบัติหน้าที่อธิการบดีตามพระราชบัญญัตินี้ จนกว่าจะได้ทรงพระกรุณาโปรดเกล้าฯ แต่งตั้งอธิการบดี ซึ่งต้องไม่เกินหนึ่งร้อยแปดสิบวันนับตั้งแต่วันที่พระราชบัญญัตินี้ใช้บังคับ
sectionNo: 60
content: และให้ผู้ดำรงตำแหน่งผู้อำนวยการวิทยาลัยพลศึกษาอยู่ในวันที่พระราชบัญญัตินี้ใช้บังคับ ปฏิบัติหน้าที่รองอธิการบดีประจำวิทยาเขตตามพระราชบัญญัตินี้ จนกว่าจะมีการแต่งตั้งรองอธิการบดีประจำวิทยาเขต ซึ่งต้องไม่เกินหนึ่งร้อยแปดสิบวันนับตั้งแต่วันที่พระราชบัญญัตินี้ใช้บังคับ
sectionNo: 61
content: มาตรา ๖๑ ให้ผู้ดำรงตำแหน่งผู้ช่วยผู้อำนวยการวิทยาลัยพลศึกษาอยู่ในวันที่พระราชบัญญัตินี้ใช้บังคับ ปฏิบัติหน้าที่ผู้ช่วยอธิการบดีประจำวิทยาเขตตามพระราชบัญญัตินี้ จนกว่าจะได้มีการแต่งตั้งผู้ช่วยอธิการบดีประจำวิทยาเขตตามพระราชบัญญัตินี้
sectionNo: 61
content: ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
sectionNo: 62
content: มาตรา ๖๒ ให้ผู้อำนวยการสำนักงานพัฒนาการกีฬาและนันทนาการซึ่งปฏิบัติหน้าที่อธิการบดีตามมาตรา ๖๐ พิจารณาแต่งตั้งคณบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ รองคณบดีหรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ ทั้งนี้ โดยความเห็นชอบจากสภาสถาบัน
sectionNo: 62
content: ให้คณบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ รองคณบดีหรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะตามวรรคหนึ่ง ดำรงตำแหน่งต่อไปจนกว่าจะได้แต่งตั้งคณบดีหรือหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะ
sectionNo: 62
content: และรองคณบดีหรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
sectionNo: 63
content: มาตรา ๖๓ ให้ผู้ดำรงตำแหน่งผู้อำนวยการ อาจารย์ใหญ่ ผู้ช่วยผู้อำนวยการ และผู้ช่วยอาจารย์ใหญ่โรงเรียนกีฬาอยู่ในวันที่พระราชบัญญัตินี้ใช้บังคับ เป็นหัวหน้าหรือรองหัวหน้าส่วนราชการที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้
sectionNo: 64
content: มาตรา ๖๔ ในระหว่างที่ยังมิได้ตราพระราชกฤษฎีกา หรือออกประกาศกระทรวง ระเบียบหรือข้อบังคับของสถาบัน เพื่อปฏิบัติการตามพระราชบัญญัตินี้ ให้นำพระราชกฤษฎีกา ประกาศกระทรวงศึกษาธิการ ประกาศกระทรวงการท่องเที่ยวและกีฬา ระเบียบหรือข้อบังคับของกรมพลศึกษา ระเบียบหรือข้อบังคับของสำนักงานพัฒนาการกีฬาและนันทนาการ
sectionNo: 64
content: ระเบียบหรือข้อบังคับของวิทยาลัยพลศึกษา และระเบียบหรือข้อบังคับของโรงเรียนกีฬา ที่ใช้อยู่ในวันที่พระราชบัญญัตินี้ใช้บังคับมาใช้บังคับโดยอนุโลม
content: ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่กฎหมายว่าด้วยการศึกษาแห่งชาติกำหนดให้จัดการศึกษาระดับอุดมศึกษาในมหาวิทยาลัย สถาบัน วิทยาลัย หรือหน่วยงานที่เรียกชื่ออย่างอื่น และให้สถานศึกษาของรัฐที่จัดการศึกษาระดับปริญญาเป็นนิติบุคคล สามารถดำเนินกิจการได้โดยอิสระ
content: พัฒนาระบบบริหารและการจัดการที่เป็นของตนเอง มีความคล่องตัว มีเสรีภาพทางวิชาการ และอยู่ภายใต้การกำกับดูแลของสภาสถานศึกษาตามกฎหมายว่าด้วยการจัดตั้งสถานศึกษานั้น ๆ และเพื่อเป็นการส่งเสริมคุณภาพและมาตรฐานของเด็ก เยาวชนและประชาชนให้มีสุขภาพพลานามัยสมบูรณ์ เป็นคนดี มีความรู้ความสามารถ มีระเบียบวินัย
content: สร้างสังคมแห่งการเรียนรู้ จำเป็นต้องส่งเสริมการศึกษาวิชาการและวิชาชีพชั้นสูงแก่บุคลากรทางด้านพลศึกษา การกีฬา วิทยาศาสตร์การกีฬา วิทยาศาสตร์สุขภาพ นันทนาการ และวิชาการต่าง ๆ ที่เกี่ยวข้อง ตลอดจนส่งเสริมการวิจัย การให้บริการชุมชน การใช้และพัฒนาเทคโนโลยี การจัดการศึกษาแก่ผู้ที่มีความสามารถพิเศษทางกีฬา
content: นันทนาการ และผู้ที่มีความบกพร่องทางร่างกาย รวมถึงการทะนุบำรุงศิลปะ วัฒนธรรม การละเล่นพื้นบ้าน และกีฬาไทย สมควรจัดตั้งสถาบันการพลศึกษา สังกัดกระทรวงการท่องเที่ยวและกีฬา จึงจำเป็นต้องตราพระราชบัญญัตินี้